L 28/18
HR
Službeni list Europske unije
31.1.2023.
Članak 10.
Ograničenja ribolovnog napora u zoni ICES-a 7e 1.
Za razdoblje iz članka 1. stavka 2. točke (b) tehnički aspekti prava i obveza za upravljanje stokom listova u zoni ICES-a 7e utvrđeni su u Prilogu II. 2.
Na zahtjev države članice u skladu s točkom 7.4.
Priloga II.
Komisija može donijeti provedbeni akt kojim toj državi članici dodjeljuje određeni broj dana na moru povrh dana iz točke 5.
Priloga II., za koje ta država članica može određenom ribarskom plovilu koje plovi pod njezinom zastavom odobriti prisutnost u zoni ICES-a 7e ako na plovilu ima bilo koji regulirani alat.
Komisija taj provedbeni akt donosi u skladu s postupkom ispitivanja iz članka 57. stavka 2. 3.
Na zahtjev države članice Komisija može donijeti provedbeni akt kojim toj državi članici dodjeljuje najviše tri dana između 1. veljače 2023. i 31. siječnja 2024., povrh onih iz točke 5.
Priloga II., tijekom kojih ribarsko plovilo može biti prisutno u zoni ICES-a 7e na temelju pojačanog programa prisutnosti znanstvenih promatrača kako je navedeno u točki 8.1.
Priloga II.
Takvi se dani dodjeljuju na temelju opisa koji podnosi ta država članica u skladu s točkom 8.3.
Priloga II., nakon savjetovanja sa STECF-om.
Taj provedbeni akt donosi se u skladu s postupkom ispitivanja iz članka 57. stavka 2.
Članak 11.
Mjere povezane s ribolovom lubina u zonama ICES-a 4b, 4c i 6a te na potpodručju ICES-a 7 1.
Ribarskim plovilima Unije, kao i u okviru gospodarskog ribolova s obale, zabranjeno je: loviti lubina (Dicentrarchus labrax) u zonama ICES-a 4b i 4c te na potpodručju ICES-a 7; ili zadržavati na plovilu, prekrcavati, premještati ili iskrcavati lubina ulovljenog na tom području. 2.
Zabrana utvrđena u stavku 1. ne primjenjuje se na usputne ulove lubina u gospodarskom ribolovu mrežama s obale.
To se izuzeće primjenjuje na broj obalnih mreža korištenih u prošlosti utvrđen na razinama od prije 2017.
Gospodarskim ribolovom mrežama s obale ne smije se ciljati lubin, a iskrcati se smiju samo neizbježni usputni ulovi lubina. 3.
Odstupajući od stavka 1., u siječnju 2023. te od 1. travnja do 31. prosinca 2023.
ribarska plovila Unije u zonama ICES-a 4b, 4c, 7d, 7e, 7f i 7h smiju loviti, zadržavati na plovilu, prekrcavati, premještati ili iskrcavati lubina ulovljenog na tom području s pomoću sljedećeg alata i u skladu sa sljedećim ograničenjima: (a) koristeći se pridnenim povlačnim mrežama (koćama) (33), za neizbježne usputne ulove koji ne premašuju 3,8 tona po ribarskom plovilu godišnje i 5 % mase ukupnih ulova morskih organizama na plovilu koje je dotično ribarsko plovilo ulovilo tijekom jednog izlaska u ribolov; (b) koristeći se mrežama potegačama (34), za neizbježne usputne ulove koji ne premašuju 3,8 tona po ribarskom plovilu i godišnje i 5 % mase ukupnih ulova morskih organizama na plovilu koje je dotično ribarsko plovilo ulovilo tijekom jednog izlaska u ribolov; (c) koristeći se udicama i uzicama (35), za ulov koji ne premašuje 6,2 tone po ribarskom plovilu; (d) koristeći se pričvršćenim mrežama stajaćicama (36), za neizbježne usputne ulove koji ne premašuju 1,6 tona po ribarskom plovilu.
Odstupanja utvrđena u prvom podstavku točki (c) primjenjuju se na ribarska plovila Unije koja su zabilježila ulove lubina udicama i uzicama tijekom razdoblja od 1. srpnja 2015. do 30. rujna 2016.
(33) (34) (35) (36)
Sve vrste pridnenih povlačnih mreža (koća) (OTB, OTT, PTB, TBB, TBN, TBS i TB).
Sve vrste mreža potegača (SSC, SDN, SPR, SV, SB i SX).
Sav ribolov parangalima ili štapovima s udicama (mehaničkim ili na ručno upravljanje) (LHP, LHM, LLD, LL, LTL, LX i LLS).
Sve pričvršćene mreže stajaćice i klopke (GTR, GNS, GNC, FYK, FPN i FIX).